PYNAPPELBIER… – Boerekos – Kook met Nostalgie
nogal lief om dit te maak – en ons om dit te drink –
Ek neem gewoonlik sommer die skil van een pynappel en gooi so 3 liter warm water daaroor. Dan versoet ek dit na smaak. Ek maak dit gewoonlik taamlik soet, want dit is soos ons daarvan hou. Jy proe maar tot dit soet genoeg is. So kan jy dan bepaal wat die hoeveelheid suiker gaan wees wat jy gaan byvoeg. Dan laat 'n mens dit gewoonlik vir sowat 3 dae staan sodat dit nou kan gis. Ek versnel die proses gewoonlik deur so 'n halfteelepel kitsgis oor te strooi. Dan is dit sommer binne 'n dag gereed om te drink. Gooi dit dan af van die skille, plaas in yskas om koud te word, en drink dit en geniet dit!!!
Recipe Type: Drankies Tags: Afrikaanse Resepte, Bier, boerekos, drankies, Pynappel, Pynappelbier, resepte